VREDNOVANJE I OCJENJIVANJE TIJEKOM NASTAVE NA DALJINU

**Promjena paradigme učenja i poučavanja koja se očituje u pomaku s činjeničnog znanja na razvoj kompetencija nužnih za uspješan život i rad u 21. stoljeću, kao što su kritičko razmišljanje, rješavanje problema i informirano donošenje odluka, razvoj kreativnosti i inovativnosti, mora biti vidljiva i u metodama vrednovanja.**

**Sadržaji vrednovanja:**

Sadržaji koje nastavnici trebaju poučavati te kasnije vrednovati i ocjenjivati trebaju biti usmjereni na bitno, pri čemu se naglasak stavlja na dobrobit učenika i poticanje procesa učenja.

U vrednovanju svakog nastavnog predmeta **jedna ocjena će proizlaziti iz aktivnosti učenika, a druga iz složenijeg zadatka u dogovoru s nastavnikom svakog predmeta.**

**AKTIVNOST UČENIKA** (sudjelovanje u raspravama u virtualnom okruženju i davanje prijedloga za daljnje učenje i istraživanje, samostalno istraživanje, redovitost predaje domaćih zadaća i kvaliteta, komunikacija s učiteljima)

**SLOŽENIJI ZADATAK** (izrada prezentacije, plakata, projekta, istraživačkog rada, kritičkog prikaza i umne mape)

USMENO ISPITIVANJE

U predmetima sa satnicom od **4 sata tjedno** potrebno je provođenje usmenog ispitivanja **jednom do kraja školske godine**.

Usmeno ispitivanje potrebno je provesti jednom do kraja nastavne godine, a posebno **ukoliko nastavnik ili učenik imaju dvojbu oko zaključne ocjene ili ukoliko nema dovoljno elemenata za zaključivanje ocjene.**

**U razrednoj nastavi nema usmenog isptivanja.**

U predmetima sa satnicom od **3 sata tjedno** usmeno se ispitivanje provodi u posebnim slučajevima i ukoliko nastavnik smatra da je neophodno za njegov predmet.

Usmeno ispitivanje preporuča se provesti **ako se učenika tijekom nastave na daljinu ocjenjuje zaključnom ocjenom odličan** ili **ako nastavnik procijeni da nema dovoljno elemenata za zaključivanje pozitivne ocjene** i da je ovo primjereni oblik ispitivanja.

PISMENO PROVJERAVANJE

Pismeno se provjeravanje provodi u skladu s odlukom svakog nastavnika, ali pritom moraju biti zadovoljeni svi preduvjeti koji ovise o organizaciji nastavnika i mogućnostima učenika.

VREMENIK

Nastavnici predmetne nastave planirano usmeno i pismeno provjeravanje učenika upisuju u **vremenik** u e-Dnevnik.

ZAKLJUČNA OCJENA

Zaključna ocjena na kraju školske godine **temelji se na ocjenama danima tijekom cijele školske godine** (uključivo i tijekom nastave na daljinu).